“เสน่ห์ชายแดนใต้”  ศิลปินแห่งชาติถ่ายทอดงานศิลป์ เล่าขาน ขบวนรถไฟสายพหุวัฒนธรรม
ขบวนรถไฟสายพหุวัฒนธรรม ที่จัดขึ้นโดย สำนักงานการท่องเที่ยวและกีฬาจังหวัดปัตตานี ร่วมบูรณาการกับภาคส่วนที่เกี่ยวข้อง จัดโครงการท่องเที่ยววิถีประสบการณ์ สัมผัสจังหวัดภาคใต้ชายแดน (Experience Tourism in Southern Border) ในวันที่ 29 - 31 กรกฎาคม 2565 สร้างรอยยิ้มและเสียงหัวเราะให้กับนักท่องเที่ยวที่เข้าร่วมโครงการดังกล่าว อีกทั้งการต้อนรับที่อบอุ่นของเจ้าบ้านในพื้นที่จังหวัดชายแดนใต้บรรยากาศสีสันในวันนี้กลุ่มศิลปิน จำนวน 10 คน ร่วมรังสรรค์ผลงานภาพวาดสเก็ตและลงสีน้ำในพื้นที่สถานที่ท่องเที่ยวต่างๆ โดยเริ่มต้นจากการวาดภาพของอาจารย์สุชาติ วงษ์ทอง ศิลปินสีน้ำชื่อดังและครูศิลปะนานาชาติ ที่ได้วาดภาพสเก็ตกันสดๆ รูปสถาปัตยกรรมศาลเจ้าแม่ลิ้มกอเหนี่ยวในพื้นที่จังหวัดตานีใช้เวลาเพียง 5 นาที เพื่อบอกเล่าเรื่องราวรูปทรงผ่านวิถีชีวิตลายเส้นศรีมงคลเมื่อขบวนรถไฟสายพหุวัฒนธรรมเคลื่อนในพื้นที่ของจังหวัดยะลา โดยทางเทศบาลนครยะลาและมหาวิทยาลัยราชภัฏยะลาได้เป็นเจ้าภาพการต้อนรับนักท่องเที่ยวในโครงการดังกล่าวโดยการเปิดแกลลอรี่ภาพถ่ายคอลเลคชันสถานีรถไฟยะลาเพื่อเป็นการตอกย้ำอัตลักษณ์ที่สำคัญของพี่น้องประชาชนในพื้นที่จังหวัดยะลาที่มีความผูกพันกับการใช้ขนส่งรถไฟหลังจากนั้น คณะได้เดินทางไปต่อที่วัดคูหาภิมุข เหล่าบรรดาศิลปินก็ได้รังสรรค์ผลงานโดยการวาดภาพสถาปัตยกรรมของวัดคูหาภิมุข หรือว่าวัดหน้าถ้ำ เอกลักษณ์ที่สำคัญในพื้นที่จังหวัดชายแดนภาคใต้ เป็นอีกหนึ่งสถานที่ที่พุทธศาสนิกชนนิยมมาสักการะบูชาเพื่อความเป็นสิริมงคลนอกจากนี้ นักท่องเที่ยวและศิลปิน เดินทางด้วยรถไฟสายพหุวัฒนธรรม ต่อไปยังในพื้นที่จังหวัดนราธิวาส เพื่อเรียนรู้วิถีชีวิต โดยเยี่ยมชมศาลเจ้าแม่โต๊ะโม๊ะ ได้รับการต้อนรับกลุ่มเยาวชนในพื้นที่เชิดสิงโตเพื่อความเป็นสิริมงคล ขณะที่ศิลปินเก็บภาพความประทับใจโดยการสะบัดพู่กันวาดลวดลายภาพสเก็ตเหตุการณ์ที่เกิดขึ้นและลงสีน้ำเสร็จภายในเวลารวดเร็ว